துலாரி தேவி (கலைஞர்)

துலாரி தேவி (Dulari Devi) (பிறப்பு 1968) இந்தியாவைச் சேர்ந்த ஓவியர் ஆவார். இவர்மதுபானி ஓவியப் பாணி பாரம்பரியத்தில்]] பணியாற்றுகிறார். கலைக்கு இவர் செய்த பங்களிப்புகளுக்காக இந்திய அரசால் 2021 ஆம் ஆண்டில் பத்மசிறீ விருது வழங்கப்பட்டது.

 வாழ்க்கையும் கல்வியும் 
தேவி இந்தியாவின் பீகார் மாநிலத்தில் உள்ள இரந்தி என்ற கிராமத்தில் வசித்து வருகிறார், தலித் மல்லா சாதியைச் சேர்ந்தவர். தனது பதின்மூன்றாவது வயதில் திருமணம் செய்து கொண்டார். தனது குழந்தை இறந்த பிறகு, தனது பதினெட்டு வயதில் தனது பெற்றோருடன் வாழ திரும்பினார். முறையான கல்வியைப் பெறவில்லை, மதுபானி கலைஞர் மகாசுந்தரி தேவியின் வீட்டில் வீட்டு ஊழியராக பணிபுரிந்தபோது மதுபானி பாணியில் வரையக் கற்றுக்கொண்டார். மகாசுந்தரி தேவி இவரை மற்றொரு கலைஞரான கர்ப்பூரி தேவியிடம் அறிமுகப்படுத்தினார். அவர் துலாரி தேவிக்கு மதுபானி கலை மற்றும் நுட்பங்களையும் கற்பித்தார்.

 தொழில் வாழ்க்கை 
துலாரியின் படைப்புகள் மதுபானி கலை பாரம்பரியத்தைப் பின்பற்றுகின்றன (சில நேரங்களில் மிதிலா கலை என்றும் அழைக்கப்படுகிறது) இது இந்திய மாநிலமான பீகாரில் வளர்ந்த ஒரு நாட்டுப்புற கலை வடிவமாகும். துலாரி தேவி 'கச்னி' (வரி ஓவியம்) மற்றும் 'பர்னி' (மதுபானியின் வண்ண பாணிகள்) ஆகிய இரண்டிலும் பணி பணி புரிகிறார். இவரது படைப்புகள் "... சமூக மரபுகளை நவீன கருப்பொருள்களுடன் இணைத்தல்" என்றும் விவரிக்கப்பட்டுள்ளன.
வலது|thumb|பாலோவிங் மை பெயிண்ட் பிரஷ் என்ற நூலின்  அட்டைப்படம்
இந்திரா காந்தி தேசிய திறந்தநிலைப் பல்கலைக்கழகத்தில் மைதிலி மொழியில் பாடப் பொருளாக இவரது படைப்புகள் இடம்பெற்றுள்ளன. 2005 ஆம் ஆண்டில், நரேந்திர நாராயண் சின்கா என்பவரால் மதுபானி கலையில் பாரம்பரிய உருவங்களைப் பயன்படுத்துவதை மையமாகக் கொண்ட ஒரு கண்காட்சியின் ஒரு பகுதியாக இவரது படைப்புகள் தொகுக்கப்பட்டன. 2010 ஆம் ஆண்டில், தேவியும் பல நாட்டுப்புறக் கலைஞர்களும் தங்கள் கலையில் பழங்குடி நாட்டுப்புறக் கதைகளைப் பதிவு செய்தனர். தாரா புக்ஸ் என்ற புத்தக வெளியீட்டாளரால் சன் அண்ட் மூன் என்ற தலைப்பில் பட்டுத் திரை அச்சுகளின் தொகுப்பாக தொகுக்கப்பட்டது. 2018 ஆம் ஆண்டில், "பிரதமர் நரேந்திர மோதி ஒரு ஹெலிகாப்டரில் ஒரு கிராமத்திற்கு வருகிறார்" என்ற தலைப்பில் இவரது ஓவியம் சான் பிரான்சிஸ்கோவிலுள்ள ஆசியக் கலை அருங்காட்சியகத்தில் மதுபானி கலையின் தொகுக்கப்பட்ட கண்காட்சியின் ஒரு பகுதியாக இடம் பெற்றது. ஓவியத்தைத் தவிர, தேவி இந்தியாவில் உள்ள மத்திய மற்றும் மாநில அரசுகளுக்காக பல சுவரோவியங்களையும் வரைந்துள்ளார். மேலும் குழந்தைகளுக்கும் மதுபானி கலை நுட்பங்களைக் கற்பிக்கிறார். கூடுதலாக பீகாரில் உள்ள மதுபானியில் அமைந்துள்ள மதுபானி கலை நிறுவனத்தில் பயிற்றுவிப்பாளராகவும் உள்ளார்.

2011 ஆம் ஆண்டில், தேவி பாலோவிங் மை பெயிண்ட் பிரஷ் என்ற தலைப்பில் ஒரு சுயசரிதையை வெளியிட்டார். அதை அவர் எழுத்தாளரும் வெளியீட்டாளருமான கீதா வுல்ஃப் உடன் இணைந்து எழுதினார்.FOLLOWING MY PAINT BRUSH | Kirkus Reviews.

 மேற்கோள்கள் 

பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:1968 பிறப்புகள்